**Príloha č. 2 ZMLUVA**

o poskytovaní upratovacích služieb

uzavretá v zmysle § 269 ods. 2 zákona č. 513/ 1991 Zb. Obchodného zákonníka

v platnom znení a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

# Zmluvné strany

Poskytovateľ:

Sídlo:

IČO:

DIČ:

IČ DPH:

Bankové spojenie:

IBAN:

e-mail:

(ďalej len „poskytovateľ“)

a

Prijímateľ: **Štátny ústav pre kontrolu liečiv**

Sídlo: Kvetná 11, 825 08 Bratislava 26

IČO: 00165221

IČ DPH: SK2020857036

Zastúpený: PharmDr. Zuzana Baťová, PhD., riaditeľka

Bankové spojenie: Štátna pokladnica, Radlinského 32, 810 05 Bratislava,

Číslo účtu: SK78 8180 0000 0070 0013 3657

(ďalej len „objednávateľ“)

# Predmet Zmluvy

* 1. Predmetom Zmluvy je poskytovanie upratovacích a čistiacich služieb za podmienok dohodnutých v Zmluve v prílohe č. 1 a v súlade s príslušnými právnymi predpismi (ďalej len „predmet Zmluvy“). Poskytovateľ sa na základe Zmluvy zaväzuje vykonávať upratovacie a čistiace služby v priestoroch prijímateľa  na základe požiadaviek s technickým vybavením, ktoré má k dispozícií, vrátane dodávky čistiacich a hygienických výrobkov a doplnkových tovarov potrebných na výkon predmetu Zmluvy.
  2. Pod pojmom upratovacie služby sa rozumie pravidelné upratovanie, ktoré zahŕňa upratovacie služby špecifikované v tejto Zmluve v prílohe č. 1, vrátane nakladania a manipulácie s odpadom.
  3. Predmetom Zmluvy nie je čistenie výpočtovej techniky (PC a príslušenstva).
  4. Celková podlahová plocha upratovania a čistenia priestorov prijímateľa spolu predstavuje 7 405,17 m2, rozsah a časové intervaly upratovacích a čistiacich služieb vymedzuje príloha č.1.

# Rozsah výkonu služieb

* 1. Prijímateľ s poskytovateľom sa dohodli na upratovaní a čistení priestorov vymedzených v predmete tejto zmluvy v intervaloch denne, týždenne, mesačne, štvrťročne a ročne. Upratovanie vnútorných administratívnych, prevádzkových a sociálnych priestorov bude vykonávané v rozsahu uvedených v tejto zmluve a periodicite uvedenej v prílohe č. 1, ktorá je neoddeliteľnou súčasťou tejto zmluvy.
  2. Celková podlahová plocha priestorov predstavuje 7 405,17 m2 z toho: (celková plocha liatej podlahy a linolea 2 914,15 m2, celková plocha kobercov na čistenie 2 954,34 m2, celková plocha dlažby 1 287,13 m2, celková plocha obkladov 249,55 m2), plocha okien na umytie 3 000 m2, počet dverí 286.
  3. Upratovacie služby budú zabezpečované v pracovných dňoch v ranných hodinách v čase od 06:00 do 08:30 a v poobedných hodinách v čase od 13:00 hod do 18:00 hod. Upratovanie v archívnych priestorov, priestorov laboratórií a skladov sa bude vykonávať za účasti povereného zamestnanca zo strany prijímateľa.
  4. Poskytovateľ sa zaväzuje vykonávať upratovacie služby odborne, starostlivo, hospodárne s čistiacimi prostriedkami, strojmi, prístrojmi a metódami, ktoré neohrozujú zdravie, nepoškodzujú majetok, práva a oprávnené záujmy prijímateľa v dohodnutom čase a rozsahu.

1. **Práva a povinnosti zmluvných strán**

4.1. Poskytovateľ je povinný:

- riadne, t.j. bez vád vykonávať upratovacie služby v mieste, ktoré je dohodnuté v zmluve a v dohodnutom čase vykonávať zmluvné činnosti, aby podľa možnosti nenarušil riadne využívanie priestorov, v ktorých sa bude predmet zmluvy plniť,

- viesť evidenciu svojich zamestnancov na pracovisku a knihu pripomienok, do ktorej má prijímateľ právo zapisovať pripomienky a požiadavky k vykonávanej službe,

- zamestnať pre výkon práce u prijímateľa výhradne takých zamestnancov, ktorí sú na dohodnutý druh práce spôsobilí a trestne bezúhonní. Na požiadanie prijímateľa je poskytovateľ povinný preukázať bezúhonnosť ktoréhokoľvek zamestnanca výpisom registra trestov nie starším ako 3 mesiace,

- pred nadobudnutím účinnosti tejto zmluvy zaslať prijímateľovi zoznam zamestnancov, ktorí budú vykonávať dohodnuté služby a v prípade potreby zmeny ho bude aktualizovať, pričom aktualizáciu oznámi prijímateľovi s dostatočným predstihom,

- zachovávať mlčanlivosť o všetkých informáciách, o ktorých sa dozvie pri výkone predmetu zmluvy. Tento záväzok, ktorý sa rovnako vzťahuje aj na osoby, ktoré pre poskytovateľa činnosti podľa tejto zmluvy budú vykonávať, trvá aj po skončení zmluvného vzťahu,

- odovzdať všetky veci nájdené na mieste výkonu práce určenému zamestnancovi prijímateľa.

Poskytovateľ je oprávnený:

- vyžadovať od prijímateľa nevyhnutnú súčinnosť a vytvorenie podmienok pre plnenie predmetu tejto zmluvy,

- oznámiť prijímateľovi okolnosti, ktoré mu bránia, alebo zásadným spôsobom sťažujú plnenie predmetu tejto zmluvy,

- vyjadrovať sa k vzneseným pripomienkam prijímateľa a namietať ich obsah.

4.2. Prijímateľ je povinný:

- oboznámiť poskytovateľa s prípadnými obmedzeniami, ktoré pri plnení zmluvy vyžaduje,

- zabezpečiť poskytovateľovi potrebnú súčinnosť a všetky potrebné informácie za účelom riadneho plnenia tejto zmluvy

- bezplatne poskytnúť poskytovateľovi dodávku teplej a studenej vody, elektrického prúdu a osvetlenia v potrebnej miere na vykonanie dohodnutých služieb,

- zabezpečiť na čas výkonu činností podľa tejto zmluvy prístup do všetkých priestorov objektu, v ktorých sa majú vykonávať upratovacie práce, v opačnom prípade poskytovateľ nezodpovedá za neupratanie nesprístupnených priestorov,

- zabezpečiť poučenie o vnútorných predpisoch organizácie

- písomne oznamovať poskytovateľovi každú zmenu v rozsahu alebo spôsobu výkonu upratovacej služby,

- uhrádzať platby v prospech poskytovateľa riadne a včas.

Prijímateľ je oprávnený:

* kontrolovať výsledky poskytovaných služieb. Prijímateľ je oprávnený po každom poskytnutí služieb uskutočniť kontrolu kvality a včasnosti upratovacích služieb a vhodnosti použitých čistiacich a upratovacích prostriedkov. Prijímateľ je povinný reklamovať zjavné vady kvality a rozsah vykonaných upratovacích a čistiacich služieb okamžite pri ich zistení, najneskôr však do desiatich (10) pracovných dní odo dňa, kedy mala byť / bola služba vykonaná, resp. nebola služba vykonaná vôbec. V prípade zistenia akejkoľvek vady je objednávateľ povinný túto skutočnosť písomne oznámiť a doručiť poskytovateľovi. Poskytovateľ je povinný okamžite bezplatne bez zbytočného odkladu odstrániť právom reklamovanú vadu, a to najneskôr do dvoch (2) dní od jej oznámenia prijímateľom. O reklamácií ako aj odstránení vady bude vykonaný zápis. Opakované poskytovanie služieb so zjavnými vadami je výpovedným dôvodom podľa čl. IX. Písm. c.) zmluvy
* v prípade existencie závažných skutočností zamedziť poskytovateľovi prístup do určitých miestností, takého zamedzenie sa nepovažuje za podstatné prerušenie zmluvy. Takýmto zamedzením sa rozsah prác poskytovateľa obmedzí a poskytovateľ má právo primerane znížiť i cenu uvedenú v tejto zmluve,
* prijímateľ je oprávnený požiadať o výmenu zamestnanca poskytovateľ bez udania dôvodu alebo z akéhokoľvek dôvodu.

4.3. Poskytovateľ a jeho zamestnanci nesmú nahliadať do písomných dokladov a využívať technické prostriedky prijímateľa (napr. telefón, počítače, multifunkčné zariadenia a pod.)

1. **Zmluvné pokuty**

5.1. Poskytovateľ je povinný zaplatiť prijímateľovi zmluvnú pokutu pre prípad porušenia povinností podľa č. IV. bod 4.1. odsek 1 a 5 a čl. VI. bod 6.1 vo výške 5 % mesačnej ceny podľa č. VII ods. 2

5.2. Nárok na zaplatenie zmluvných pokút dohodnutých medzi zmluvnými stranami v tejto zmluve vzniká dotknutému zmluvnému partnerovi dňom porušenia zabezpečovanej zmluvnej povinnosti. Pre vznik nároku na zaplatenie zmluvnej pokuty je rozhodné porušenie zabezpečovanej povinnosti.

5.3. Poskytovateľ je povinný príslušnú zmluvnú pokutu zaplatiť prijímateľovi do desiatich dní odo dňa vzniku nároku na jej zaplatenie.

5.4. Prijímateľ je oprávnený požadovať náhradu všetkej škody spôsobenej porušením povinnosti, na ktorú sa vzťahuje zmluvná pokuta dohodnutá v tejto zmluve a domáhať sa náhrady všetkej

spôsobenej škody vrátane jej časti presahujúcej dohodnutú zmluvnú pokutu.

5.5. V prípade, že povinnosť zaplatiť akúkoľvek zmluvnú pokutu podľa tejto zmluvy zaťažuje poskytovateľa, je prijímateľ oprávnený celú splatnú zmluvnú pokutu odpočítať z ceny poskytovateľa podľa článku VII. bod 7.2. tejto zmluvy. Poskytovateľ udeľuje prijímateľovi k takémuto postupu výslovný súhlas.

1. **Bezpečnosť a ochrana zdravia pri práci a požiarna ochrana**
   1. Za dodržanie zásad bezpečnosti a ochrany zdravia pri práci a požiarnej ochrany je zodpovedný poskytovateľ, je povinný dbať na dodržiavanie zákona č. 314/2001 Z.z. o ochrane pred požiarmi a zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov. Poskytovateľ je povinný dodržiavať predpisy a pokynu prijímateľa na zabezpečenie BOZP a preukázateľne s nimi oboznámiť svojich zamestnancov.
   2. Poskytovateľ sa zaväzuje, že svojim zamestnancom poskytne potrebné hygienické, pracovné a zdravotné pomôcky potrebné pre výkon činnosti podľa tejto zmluvy.
   3. Prijímateľ je povinný vytvoriť primerané podmienky pre dodržiavanie zásad bezpečnosti a ochrany zdravia pri práci a požiarnej ochrany a je povinný poskytovateľovi poskytnúť všetky informácie a podklady o špecifických druhoch bezpečnostných rizík v priestoroch plnenia predmetu tejto zmluvy.
   4. Poskytovateľ je povinný oznámiť prípadnú úraz alebo pracovný úraz prijímateľovi a je povinný poskytnúť prijímateľovi súčinnosť pri odstraňovaní úrazu a pri objasňovaní jeho príčin.
2. **Cena za plnenie a platobné podmienky**
   1. Cena za poskytnutie upratovacích služieb je dohodnutá zmluvnými stranami v zmysle zákona č. 18/1996 Z. z. o cenách v znení neskorších predpisov, podľa cenovej ponuky, ktorú poskytovateľ predložil v rámci verejného obstarávania.
   2. Celková cena za uskutočnenú službu počas platnosti zmluvy je stanovená na .........v eur s DPH. Výška mesačnej platby je dohodnutá na ......................v Eur s DPH.
   3. V prípade, že rozsah upratovacích prác bude z akýchkoľvek dôvodov znížený, úmerne k rozsahu upratovacích prác sa zníži cena za upratovacie služby. Ak sa zmluvné strany nedohodnú inak, rozhodným kritériom pre posúdenie ceny je plošný rozsah podlahovej plochy, na ktorej poskytovateľ realizuje upratovacie práce.
   4. Prijímateľ na predmet tejto zmluvy neposkytuje preddavok ani zálohové platby. Platba za uskutočnenú službu bude prebiehať bezhotovostnou formou. Zmluvné strany sa dohodli, že cenu za poskytnutie služby poskytovateľ vyúčtuje prijímateľovi mesačne na základe vystavenej faktúry. Splatnosť faktúry je 30 kalendárnych dní odo dňa doručenia faktúry do podateľne objednávateľa.
3. **Platnosť zmluvy**
   1. Zmluvné strany sa dohodli, že túto zmluvu uzatvárajú na dobu určitú na 12 mesiacov od účinnosti zmluvy.
   2. Táto zmluva nadobúda platnosť dňom jej podpisu štatutárnymi orgánmi obidvoch zmluvných strán. Účinnosť táto zmluva nadobúda dňom nasledujúcim po dni jej zverejnenia v Centrálnom registri zmlúv, vedeným Úradom vlády SR v súlade so zákonom č. 546/2010 Z. z.

# Ukončenie zmluvného vzťahu

* 1. Zmluvu možno ukončiť:

1. uplynutím doby platnosti zmluvy,
2. vzájomnou písomnou dohodou zmluvných strán k určenému dňu,
3. písomnou výpoveďou ktorejkoľvek zo zmluvných strán po preukázateľnom porušení zmluvných podmienok druhej zmluvnej strany, pričom výpovedná lehota je jeden mesiac a začína plynúť od prvého dňa mesiaca nasledujúceho po doručení výpovede,
4. písomnou výpoveďou ktorejkoľvek zo zmluvných strán bez uvedenia dôvodu, pričom výpovedná lehota je dva mesiace a začína plynúť od prvého dňa mesiaca nasledujúceho po doručení výpovede.

Ukončenie tejto zmluvy ktoroukoľvek zo zmluvných strán nemá vplyv na finančné vysporiadanie za už poskytnuté plnenie

# Postúpenie pohľadávok

* 1. Zmluvné strany sa dohodli, že poskytovateľ nie je oprávnený postúpiť pohľadávku voči objednávateľovi podľa § 524 a nasl. zákona č. 40/1964 Zb. Občiansky zákonník v znení neskorších predpisov bez predchádzajúceho písomného súhlasu objednávateľa. Právny úkon, ktorým by došlo k postúpeniu pohľadávky poskytovateľa v rozpore s touto dohodou je podľa § 39 Občianskeho zákonníka neplatný.
  2. Akýkoľvek súhlas objednávateľa s postúpením pohľadávok je platný iba v prípade, ak bol udelený predchádzajúci súhlas Ministerstva zdravotníctva SR.

# Záverečné ustanovenia

* 1. Zmluvné strany v súlade s prejavom svojej slobodnej vôle prehlasujú, že obsah zmluvy vzájomne dohodli, so znením tejto zmluvy súhlasia, čo potvrdzujú svojimi podpismi.
  2. Meniť a dopĺňať obsah tejto zmluvy je možné len formou písomných a číslovaných dodatkov, ktoré budú neoddeliteľnou súčasťou tejto zmluvy, ktoré budú platné, ak budú riadne potvrdené a podpísané štatutárnymi zástupcami oboch zmluvných strán a nebudú v rozpore s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
  3. Zmluva je vyhotovená v štyroch vyhotoveniach, z ktorých dve obdrží poskytovateľ a dve objednávateľ.
  4. Právne vzťahy výslovne neupravené touto zmluvou sa riadia príslušnými ustanoveniami Obchodného zákonníka a príslušnými všeobecne záväznými právnymi predpismi.

V Bratislave dňa: ........................ V Bratislave dňa: ........................

Za poskytovateľa: Za prijímateľa:

.......................................... ......................................................

XXX PharmDr. Zuzana Baťová, PhD.

Riaditeľka

Príloha č. 1

**Opis predmetu obstarávania:**

Predmetom obstarania je vnútorné upratovanie a čistenie trojposchodovej administratívnej budovy ŠUKL (štyroch nadzemných podlaží a jedného podzemného podlažia). Jedná sa o denné, týždenné, mesačné, štvrťročné, polročné a ročné upratovacie, čistiace a dezinfekčné práce (ďalej len „upratovacie služby“) v kancelárskych priestoroch, v  laboratóriách, v zasadacích priestoroch, v sociálnych zariadeniach, v kuchynkách, v spoločenských priestoroch (chodba, schodisko, vstupná hala vrátane výťahu) a v ostatných priestorov (garáž, archívne priestory a skladové priestory) o výmere celkovej plochy 7 405,17 m2. Požadované upratovacie služby budú zabezpečené prostredníctvom pracovníkov úspešného uchádzača. Vykonanie upratovacích služieb sa bude realizovať v pracovných dňoch v ranných hodinách od 06:00 do 08:30 a poobedných hodinách od 13:00 hod do 18:00 hod. Upratovanie v archívnych priestorov, priestorov laboratórií a skladov sa bude vykonávať za účasti povereného zamestnanca zo strany obstarávateľa.

Upratovacia činnosť v ranných hodinách v sebe zahŕňa: doplnenie toaletného papiera, ZZ utierok a tekutého mydla v dávkovačoch umiestnených v sociálnych zariadeniach a upratanie kancelárií odd. riaditeľa a kontroly na III. poschodí.

Upratovacia činnosť v poobedných hodinách v sebe zahŕňa upratanie ostatných kancelárií, zasadacích miestností, spoločenských priestorov, kuchyniek, sociálnych zariadení a ostatných priestorov podľa uvedeného rozsahu požadovaných upratovacích a čistiacich služieb.

Základný rozsah požadovaných upratovacích a čistiacich služieb:

|  |  |  |  |  |  |  |
| --- | --- | --- | --- | --- | --- | --- |
| **Miestnosť** | **Popis činnosti práce** | **Interval** | | | | |
| **denný** | **týždenný** | **mesačný** | **polročný** | **ročný** |
| **Kancelárie** | utieranie prachu na stoloch, nábytkoch, parapetných doskách a pod | **X** |  |  |  |  |
| vynášanie odpadkových košov a výmena sáčkov do košov | **X** |  |  |  |  |
| vyprázdnenie odpadu zo skartovacích strojov | **X** |  |  |  |  |
| utieranie od prachu doplnkových interiérových prvkov (vešiaky, rámy obrazov, zrkadlá, stolné lampy a pod.) |  | **X** |  |  |  |
| vysávanie kobercov |  | **X** |  |  |  |
| umývanie podláh |  | **X** |  |  |  |
| umývanie dverí, zárubní, vypínačov |  |  | **X** |  |  |
| napustenie nábytku ochranným prostriedkom |  |  | **X** |  |  |
| čistenie stien, stropov a lámp od pavučín |  |  |  | **X** |  |
| tepovanie kobercov |  |  |  | **X** |  |
| umývanie okien z vnútra |  |  |  |  | **X** |
| **Miestnosť** | **Popis činnosti práce** | **Interval** | | | | |
| **denný** | **týždenný** | **mesačný** | **polročný** | **ročný** |
| **Laboratórií**  **(**upratovanie laboratórií len za prítomnosti určenej zodpovednej osoby zo strany obstarávateľa) | utieranie prachu na stoloch, nábytkoch, parapetných doskách a pod | **X** |  |  |  |  |
| vynášanie odpadkových košov a výmena sáčkov do košov | **X** |  |  |  |  |
| utieranie od prachu doplnkových interiérových prvkov (vešiaky, rámy obrazov, zrkadlá, stolné lampy a pod.) |  | **X** |  |  |  |
| umývanie umývadiel | **X** |  |  |  |  |
| umývanie podláh | **X** |  |  |  |  |
| umývanie dverí, zárubní, vypínačov |  |  | **X** |  |  |
| napustenie nábytku ochranným prostriedkom |  |  |  | **X** |  |
| čistenie stien, stropov a lámp od pavučín |  |  |  | **X** |  |
| umývanie okien z vnútra |  |  |  |  | **X** |
| **Miestnosť** | **Popis činnosti práce** | **Interval** | | | | |
| **denný** | **týždenný** | **mesačný** | **polročný** | **ročný** |
| **Zasadacie**  **miestnosti** | utieranie prachu na stoloch, nábytkoch, parapetných doskách a po. | **X** |  |  |  |  |
| vynášanie odpadkových košov a výmena sáčkov do košov | **X** |  |  |  |  |
| utieranie od prachu doplnkových interiérových prvkov (vešiaky, rámy obrazov, zrkadlá, stolné lampy a pod.) |  | **X** |  |  |  |
| tepovanie kobercov |  |  |  | **X** |  |
| vysávanie kobercov |  | **X** |  |  |  |
| umývanie dverí, zárubní, vypínačov |  |  | **X** |  |  |
| napustenie nábytku ochranným prostriedkom |  |  |  | **X** |  |
| čistenie stien, stropov a lámp od pavučín |  |  |  | **X** |  |
| umývanie okien z vnútra |  |  |  |  | **X** |
| **Miestnosť** | **Popis činnosti práce** | **Interval** | | | | |
| **denný** | **týždenný** | **mesačný** | **polročný** | **ročný** |
| **Spoločenské priestory** (chodba, schodisko, vstupná hala vrátane výťahu) | utieranie prachu na stoloch, nábytkoch, parapetných doskách | **X** |  |  |  |  |
| vynášanie odpadkového koša | **X** |  |  |  |  |
| umývanie schodísk a podláh | **X** |  |  |  |  |
| utretie zábradlia |  |  | **X** |  |  |
| vysávanie kobercov |  | **X** |  |  |  |
| vyčistenie presklených plôch: skriniek, výplní dverí a zrkadiel |  | **X** |  |  |  |
| umývanie dverí, zárubní, vypínačov |  |  | **X** |  |  |
| napustenie nábytku ochranným prostriedkom |  |  |  | **X** |  |
| čistenie stien, stropov a lámp od pavučín |  |  |  | **X** |  |
| umývanie okien z vnútra |  |  |  |  | **X** |
| **Miestnosť** | **Popis činnosti práce** | **Interval** | | | | |
| **denný** | **týždenný** | **mesačný** | **polročný** | **ročný** |
| **Sociálne zariadenia** | dezinfekcia toaletných mís a pisoárov | **X** |  |  |  |  |
| umytie umývadiel (odstránenie vodného kmeňa z vodovod. kohútikov, dezinfekcia umývadla) | **X** |  |  |  |  |
| umývanie spŕch, (odstránenie vodného kameňa z vodovodných kohútikov, dezinfekcia sprchových kútov) | **X** |  |  |  |  |
| vynášanie odpadkových košov a výmena sáčkov do košov | **X** |  |  |  |  |
| umývanie a dezinfekcia podláh | **X** |  |  |  |  |
| doplňovanie utierok ZZ do zásobníkov | **X (alebo podľa potreby)** |  |  |  |  |
| doplňovanie toaletného papieru do zásobníkov | **X (alebo podľa potreby)** |  |  |  |  |
| umývanie výleviek | **X** |  |  |  |  |
| doplnenie závesných WC guličiek (mesačne alebo podľa potreby) |  | **X (alebo podľa potreby)** |  |  |  |
| doplnenie tekutého a penového mydla do zásobníkov typu:  penové XIVU touch foam SOA 600 ml , tekuté CWS Best SOUP Standard 500 ml | **X**  **(alebo podľa potreby)** |  |  |  |  |
| umývanie dverí, zárubní, vypínačov |  |  | **X** |  |  |
| **Miestnosť** | **Popis činnosti práce** | **Interval** | | | | |
| **denný** | **týždenný** | **mesačný** | **polročný** | **ročný** |
| **Kuchynky** | vynášanie odpadkových košov a výmena sáčkov do košov | **X** |  |  |  |  |
| čistenie drezu, pracovnej dosky (odstránenie vodného kmeňa z vodovod. kohútikov, z dresov, dezinfekcia umývadla) |  | **X** |  |  |  |
| umytie kuchynskej linky |  | **X** |  |  |  |
| umývanie a dezinfekcia podláh | **X** |  |  |  |  |
| umývanie dverí, zárubní, vypínačov |  |  | **X** |  |  |
| **Miestnosť** | **Popis činnosti práce** | **Interval** | | | | |
| **denný** | **týždenný** | **štvrťročný** | **polročný** | **ročný** |
| **Ostatné priestory**  **(garáž, skladové a archívne** **priestory)** upratovanie skladových a archívnych priestorov len za prítomnosti určeného zodpovedného pracovníka zo strany obstarávateľa | umývanie podláh |  |  | **X (alebo podľa potreby** |  |  |
| vyzametanie skladových a archívnych priestorov |  |  | **X** |  |  |
| umývanie dverí, zárubní, vypínačov |  |  |  | **X** |  |
| vyzametanie garáže |  |  |  | **X** |  |
| čistenie stien, stropov a lámp od pavučín |  |  |  | **X** |  |
| umývanie okien z vnútra |  |  |  |  | **X** |

Súčasťou požadovanej upratovacej služby je aj zabezpečenie čistiacich a dezinfekčných prostriedkov, sáčkov do košov, dopĺňanie zásobníkov toaletným papierom, ZZ utierkami, tekutým a penovým mydlo, zabezpečenie pracovných pomôcok a technického vybavenia potrebného na vykonanie požadovanej práce zo strany výherného uchádzača. Čistiace a dezinfekčné prostriedky požívané pri poskytovaní upratovacích služieb musia spĺňať také požiadavky, ktorými nebude ohrozené zdravie človeka a životné prostredie.

***Minimálny rozsah požadovaných druhov čistiacich a dezinfekčných výrobkov:***

|  |  |
| --- | --- |
| 1. | Čistiaci prípravok na  dezinfekciu WC mís a pisoárov 750 ml |
| 2. | Účinný čistiaci prostriedok na čistenie toaletných mís, umývadiel, bidetov, výleviek, kohútikov a batérií, ktorý odstraňuje vodný kameň, hrdzu a nečistotu 750 ml |
| 3. | Tekutý abrazívny čistiaci prostriedok s bieliacim účinkom odstraňujúci usadenú špinu, výborný na plastové, laminátové, keramické, porcelánové, chrómované, hliníkové a smaltové povrchy 500 ml |
| 4. | Čistiaci prostriedok na odstránenie vodného kameňa 500 ml |
| 5. | WC gély so závesnými nádržkami a náhradné náplne |
| 6. | Čistiaci prostriedok na podlahu 5L |
| 7. | Ochranný prostriedok na nábytok proti prachu s ošetrujúcim účinkom, sprej 400ml |
| 8. | Prostriedok na čistenie skla s rozprašovačom, obsahuje alkohol a účinne odstraňuje mastnotu 500 ml |
| 9 | Sáčky do košov |

***Požadované druhy hygienického materiálu a náhradných náplní mydla do zásobníkov:***

|  |  |
| --- | --- |
| 1. | ZZ utierky, 2 vrstvové, biele vyrobené zo 100 % celulózy rozmery: 240 x 230 mm |
| 2. | Dvojvrstvový toaletný papier určený do zásobníkov, farba biela, priemer kotúča 28 cm, šírka kotúča 9 cm, priemer dutinky 65 mm, obsah celulózy 100 %, návin: min. 280 m |
| 3. | Penové mydlo XIVU touch foam SOA 600 ml, náhradná náplň do zásobníkov |
| 4. | Tekuté mydlo CWS Best SOUP Standard 500 ml, náhradná náplň do zásobníkov CWS |